दवा खाकर मिस कॉल दी तो घर आएगा मुलाजिम
टीबीका इलाज करवा रहे मरीजों के लिए अच्छी खबर है। ऐसे मरीज जो इलाज बीच में ही छोड़ देते हैंं, को लेकर सेहत विभाग ने एक स्पेशल साफ्टवेयर 99 डाट्स तैयार किया है। अगर मरीज ने एक दिन भी दवा मिस की तो इसकी जानकारी सीधे जिला टीबी अफसर के पास पहुंच जाएगी। इसके बाद टीबी अफसर डॉट कर्मचारी को मरीज के घर भेज दवा खिलाने का काम करेगा। जिला टीबी अफसर डॉ. गुरप्रीत नागरा ने बताया कि उनसे लेकर नीचे एएनएम या आशा वर्कर तक सब इस चेन से जुड़े है।
एचआईवी और टीबी मरीजों को 7 महीने की दवा दी जाती है। टीबी अफसर मरीज को 28 दिनों का सैट बनाकर देता है। डॉ. नागरा ने बताया कि मरीज के वजन अनुसार 25 से 39 किलोग्राम के मरीज को दो, 39 से 54 किग्रा. के मरीज को तीन, 54 से 70 किग्रा. के मरीज को चार और 70 से अधिक किग्रा.के मरीज को पांच गोलियां रोजाना खानी होती हैं। प्रतिदिन के सैट की आखिरी गोली के नीचे एक टोल फ्री नंबर दिया गया है। जब मरीज वह दवा खा लेगा, उसे उस नंबर पर मिस कॉल करनी होगी।
सेहत मंत्रालय ने शुरू किया प्रोजेक्ट
जिलाटीबी अफसर डॉ. गुरप्रीत नागरा ने बताया कि भारत सरकार के सेहत मंत्रालय ने ये प्रोजेक्ट शुरू किया है। एचआईवी पॉजिटिव मरीजों के शरीर में बीमारियों से लड़ने की अंदरूनी शक्ति कम हो जाने पर टीबी और अन्य बीमारियां शिकार बना लेती हैं। देखने में आया है कि एचआईवी पॉजीटिव मरीज टीबी की दवा को लगातार नहीं ले रहे हैं। पटियाला में यह दवा राजिंदरा अस्पताल से जारी होती है।
टीबी मरीजों के बेहतर इलाज को सेहत महकमे ने बनाया स्पेशल सॉफ्टवेयर 99 डॉट्स
hin_Deva hin_Deva hin_Deva hin_Deva hin_Deva hin_Deva